cyanic-selkie/wikianc huggingface dataset:
Lotfi Zadeh
Etter den andre verdenskrig har han vært knyttet til Massachusetts Institute of Technology og Columbia University. I 1959 ble han professor ved Universitetet i California i Berkeley. Den første artikkelen om Fuzzy Sets publiserte han i 1965.
Svaner og gjess
Svaner og gjess (Anserinae) er én av fire underfamilier i andefamilien (Anatidae). Gruppen deles videre inn i fem tribus med tilsammen sju slekter og 27 arter. Mest basal i treet er leppeand (Malacorhynchus membranaceus), som per definisjon altså ikke er en and, men en gås. Hannen kalles gasse, hunnen gås.
Biologi
Svaner og gjess skiller seg i hovedsak fra ender (Anatinae) gjennom å være fysisk større og ved å ha lengre hals, selv om halslengden kan variere mye. De mer basale artene er fysisk mindre og har kortere hals, som for eksempel leppeand (M. membranaceus) og fregneand (Stictonetta naevosa). Fjærdrakten varierer ubetydelig mellom kjønnene, i motsetning til endene, der hannen gjerne er praktfull og hunnen mer uanselig.
Svaner og gjess er selskapelige, men mer territoriale enn ender i hekketiden. Blant svaner (spesielt) og gjess varer pardannelsen potensielt livet ut, i motsetning til ender som i større grad kan anta nye partnere hver sesong. De kan opptre i alt fra små grupper til enorme flokker når de eter, slapper av eller sover, avhengig av art, årstid og lokaliteten. Dette gjelder både til vanns, på land, under flukt i luften, og under paringslek, men når eggene legges og rugingen tar til blir parene solitære og territoriale, og noen arter mer enn andre. Svaner kan i så måte bli så territoriale at de blir aggressive ovenfor mennesker og andre dyr, og det finnes mange eksempler på at svaner har angrepet mennesker. I så måte ble knoppsvanen «Havnesjefen» til et så stort problem på Osøyro i Os kommune i Hordaland, at den sensommeren 2017 ble avlivet. Svaner og gjess er for en stor del trekkfugler, men det finnes også standfugler blant dem. Stort sett kan man hevde, at fugler som hekker på høye breddegrader trekker lenger enn de som hekker på lavere breddegrader. Når svaner og gjess trekker flyr de gjerne i plogformasjon (V-formasjon), for å spare energi. Dette gjør de gjennom å surfe på hverandres trykkbølger (en turbulens som skapes av vingen når fugler flyr). Mange arter trekker til polare strøk i hekketiden. I Norge kan man for eksempel se enorme v-formede flokker med kortnebbgås og hvitkinngås under vår- og høsttrekkene, som flyr over landskapet. Enkelte plasser kan også disse flokkene mellomlande, for å hvile og ete. Det skjer som regel i nær tilknytning til de samme faste våtmarkssytemene hver vår og høst.
Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
Stamtre
Følgende stamtre viser slektskap mellom de ulike delgruppene i andefamilien. Treet bygger på morfologiske og molekylærgenetiske studier og følger Taxonomy in Flux (v. 2.63). Det hersker imidlertid en viss uenighet om dette, med henvisning til treet i HBW Alive ovenfor. . Det er blant annet vanskelig å finne aksept for tribusene Biziurini og Callonettini.
Beringstredet
Beringstredet er et strede som skiller Kapp Dezjnjov i Russland, det østligste punktet (169°43' vest) på det asiatiske kontinentet, og Cape Prince of Wales i Alaska, det vestligste punktet (168°05' vest) på det nordamerikanske kontinentet, med breddegrad over 65° 40' nord, litt sør for polarsirkelen. Stredet er 85 km bredt på det smaleste, og rundt 30–50 meter dypt.
Geografi og vitenskap
Beringstredet er 85 km bredt, med en gjennomsnittlig dybde på 30–50 m, og en maksimal dybde på bare 90 meter. Beringstredet binder sammen Tsjuktsjerhavet i nord (en del av Nordishavet) med Beringhavet i sør (del av Stillehavet). Den første som passerte stredet var den russiske oppdageren Semjon Dezjnjov i 1648. Men hans oppdagelse ble glemt og stredet ble i stedet oppkalt etter den danskfødte oppdageren Vitus Bering, som krysset stredet i 1728.
Man antar at det har eksistert en landbro over Beringstredet i istiden. Landbroen ble dannet fordi isen lagret så store mengder med vann at vannivået på den tid lå mye lavere enn det gjør nå. Dette åpnet for at mennesker og dyr hadde mulighet til å krysse den. Enkelte forskere tror imidlertid at menneskene i istiden krysset det nåværende stredet langs kysten av Aleutene lenger sør.
Befolkning
Området har en spredt befolkning. Diomedesøyene ligger i midten av Beringstredet, og landsbyene i Little Diomede har en skole som er en del av Alaskas skoledistrikt. På grunn av datolinjen mellom de to øyene har den russiske og den amerikanske siden ulike datoer, til tross for avstanden på bare 1,5 km.
Den russiske kysten tilhører det autonome området Tsjukotka, hvor underdistriktene Providenskij med 4 500 innbyggere og Tsjukotskij med 5 200 innbyggere ligger inn til Beringstredet. Disse områdene er også uten veier.
Ekspedisjoner
I juli 1989 krysset den britiske ekspedisjonen Kayaks Across The Bering Strait Beringstredet. Dette var første gang stredet ble krysset i kajakk. De startet i Wales i Alaska og kom i land i Kapp Dezjnjov i Sibir. De fire ekspedisjonsmedlemmene var Robert Egelstaff, Trevor Potts, Greg Barton og Peter Clark. Bragden var med i filmen «Kayaking Into Tomorrow» (1989).
I 1998 ble den russiske eventyreren Dmitrij Sjparo og hans sønn Matvej de første i moderne tid som krysset stredet på frossen is på ski.
I 1987 svømte Lynne Cox mellom de to øyene Diomede Island og Little Diomede i +4 °C vann, i det siste året av den kalde krigen.
I august 2013 svømte en gruppe personer i stafett over hele Beringstredet, første gang noensinne.
Bro eller tunnel
Det har vært foreslått å bygge en bro over eller tunnel under Beringstredet, for å binde sammen Alaska og Sibir. I april 2007 ble det presentert planer om en tunnel. Veiprosjektet er vurdert å koste 65 milliarder dollar og vil ta 20 år å fullføre. Den foreslåtte tunnelen vil være 109 km lang og gå opptil 55 meter under havoverflaten. Planene omfatter kjørevei og toglinje, olje/gassrør og elektriske ledninger og fiberoptikk-kabler inne i tunnelen. Noen tror at opptil 3 % av verdens handelslast til slutt vil bli transportert gjennom tunnelen. Bare det å utvikle teknologien til å bygge en slik tunnel er anslått til å koste 120 millioner, og dette må være klart før prosjektet kan begynne. For å ha nytte av forbindelsen må omtrent 1000 km ansluttende vei bygges i Alaska og omtrent 2000 km i Russland.
Historikk og politikk
Under den kalde krigen markerte Beringstredet grensen mellom USA og Sovjetunionen. Tradisjonelt hadde de innfødte i området jevnlig krysset grensen fram og tilbake for «rutinebesøk, møter og for å drive handel», men ble forhindret fra dette under den kalde krigen. Grensen ble kjent som «The Ice Curtain» (Isteppet), som en parallell til Jernteppet i Europa. Lynne Cox svømte symbolsk over stredet, og ble gratulert av Ronald Reagan og Mikhail Gorbatsjov.
Sichuanpepper
Sichuanpepper eller szechuanpepper (Zanthoxylum piperitum, Zanthoxylum simulans, Zanthoxylum sancho og andre i samme slekt) tilhører ikke den egentlige botaniske pepperfamilien, men rutefamilien. Navnet kommer av at den i utstrakt grad benyttes i det kinesiske szechuankjøkkenet (Szechuan er en eldre transkripsjon av provinsen Sichuans navn). I Kina er den best kjent under navnet huājiāo (花椒; «blomsterpepper»); mindre i bruk er navnet shānjiāo (山椒; «fjellpepper».
Planten dyrkes også i andre fjellområder i samme region, for eksempel i Himalaya, og krydderet inngår også i matskikkene i Tibet og Bhutan. I Japan benytter man tørkede og pulvermalte blader av varianten zanthoxylum sancho i supper og nudelretter for å gi dem en viss krydderstyrke.
Smaken er ikke så skarp som vanlig svart pepper eller chilipepper, men gir en slags prikkende nummenhet, som skyldes at krydderet inneholder tre prosent hydroxy-alpha-sanshool.
Sichuanpepper er også en tradisjonell ingrediens i den kinesiske krydderblandingen femkrydderpulver, i malasaus, og i den japanske blandingen av syv kryddersorter som kalles shichimi togarashi.
Medievitenskap
Publikumforskning har alltid vært en stor del av medievitenskapen. Når medievitere holder på med publikumforskning er det sjelden at de henter inspirasjon og tenkemåte fra bare ett perspektiv, men henter litt fra flere. I dag er det kulturelle studier og resepsjonsforskning som er vanligst.
Forskningutvikling
Gjennom utviklingen av medievitenskap har man i hovedsak fulgt tre typer forskningstradisjoner:
Da man startet å forske på hvordan publikum ble påvirket av mediene i USA på 1920-tallet var det den tids radionettverk, som også den gang var kommersielle kanaler basert på reklamekroner, som ønsket å finne ut hvordan de best kunne nå ut til sitt publikum. De første årene var forskningen basert rundt tankegangen om mediene som effekt, altså effektforskning. Effektforskningen hadde mye til felles med litteraturkritikken, ett perspektiv som ble hentet fra litteraturvitenskapen, hvor publikumforskerne analyserte et verk for å finne ut hvilken innvirkning det hadde på leseren. Innen denne tradisjonen dominerte tanken på mediene som svært mektige og innflytelsesrike aktører som øvde stor påvirkning mot publikum. I tråd med behaviorismens stimulus-respons tankegang, tenkte forskerne seg medienes budskap som en direkte påvirkning på publikum og at resultatet av dette kunne måles som holdnings og adferdsendringer, det vil si konkrete og gitte effekter.
Medieeffekter
Forskning på effekter er undersøkelser om hvorvidt medias innhold påvirker brukerne. Medieforskning har helt siden starten vært opptatt av medias makt til å påvirke publikum. Studier av mediepåvirkning har tradisjonelt vært fokusert på effekter, definert som endringer i handlinger eller meninger. Effekter er de ting som oppstår som et resultat, enten helt eller delvis fra mediepåvirkning. Disse effektene kan oppstå øyeblikkelig rett etter at man har blitt eksponert, eller det kan ta lengre tid. Hvor lang tid en effekt vedtar kan variere, da noen effekter kun varer i noen sekunder, mens noen kan vare hele livet. Medieeffekter kan naturligvis være positive og/eller negative for et menneske. Medieeffekter kan ses ved endringer, men den sterkeste effekten er den man ikke kan se. Grunnen til dette er at medieeksponering da gjerne har forsterket eksisterende ting i en person. Medieeffekter er et omfattende tema, og definisjonen blir derfor sett på som vag. Grunnen til dette er at mennesker ikke kun blir påvirket av media direkte, men også gjennom samtaler med andre mennesker som har blitt eksponert, og som prater om det. Derfor blir medieeffektene gjerne organisert ved å skille mellom mikro- og makronivå. Mikronivå er de individuelle effektene media har på en person, mens makronivået konsentrerer seg gjerne om offentligheten, samfunnet eller en større gruppe av personer.
Mikronivået av medieeffekter
Mennesket blir engasjert av en rekke psykologiske prosesser, men det er spesielt fire av disse som er viktige når man undersøker medieeffekter. Disse fire er perseptuelle prosesser, automatiske overlevelsesmekanismer, seksuelle mekanismer og nevropsykologiske prosesser.
Det meste av forskningen på psykologiske effekter undersøker funksjonen som angår ”triggering”. Innenfor denne tilnærmingen er det to emner som er særlig dominante; orienteringsrefleksen og opphisselse. Den sistnevnte er et krav for oppmerksomhet, konsentrasjon og informasjonsbehandling. Orienteringsrefleksen på sin side antar at kroppen automatisk overvåker miljøet for meningsfull informasjon som kommer til mennesket gjennom sansene.
Kolbjørn Haarr
Kolbjørn Haarr (født 18. september 1960 i Stavanger) er en norsk næringslivsleder. Han overtok som administrerende direktør for det norske e-helseselskapet DIPS i 2019. Han var tidligere leder for EVRY Norge, Norges største IT-selskap. Før dette hadde han en rekke lederstillinger i det globale IT-konsernet Tieto og var også del av konsernledelsen.
Medievitenskap
Makronivået av medieeffekter
Makro-effekter konsentrerer seg gjerne om aggregater fremfor individer. Et aggregat er en kombinert helhet som blir formet ved at man samler sammen alle elementer. Offentligheten er et eksempel på et aggregat som er en samling av alle individer. Når vi ser på den offentlige opinion vil vi vite hva den gjennomsnittlige persons mening er. Den offentlig opinion er mer rasjonell; den beveger seg i respons til hendelser og informasjon. Dermed er den mer stabil og forutsigbar enn et individs mening.
Kolbjørn Haarr
Han har også hatt en rekke stillinger i Hewlett-Packard, blant annet var han direktør for HPs teknologitjenester i Nord-Europa.
Medievitenskap
Makronivået av medieeffekter
I forskningen på hvordan media kontinuerlig flyter til offentligheten er det tre teorier i medieforskningen som er særlig sentrale: Det finnes ikke mye forskning på makronivået av medieeffekter. Dette skyldes at forskning på medieeffekter gjennom årene har tiltrukket seg mange flere som er interesserte i mikroeffekter. Videre bruker de som forsker på effekter på mikronivå vanligvis eksperimenter og spørreundersøkelser for å generere data. Makro-nivået krever metoder som historiske analyser, sekundæranalyse av eksisterende dokumenter og etnografi. Dette krever mer penger og tid enn forskning på mikro-nivå.
Kolbjørn Haarr
Haarr er utdannet i Medisinsk Teknologi ved Universitetet i Stavanger 1980-83.
Medievitenskap
Makronivået av medieeffekter
Effektforskningen blir gjerne delt inn i fire faser, der metode og syn på medias innvirkning varierer sterk. Utover i fase 2, eller på 1930-tallet ble det reist en del kritikk mot effektforskningen som gikk på at effektforskningen så på publikum som passive «offer» og at forskningsmetoden var kvantitativ og ikke empirisk.
Bruksstudier
Slik oppsto bruksstudiene (Uses & Gratifications) som en kritikk mot effektforskningen på 1940-tallet. Innen bruksstudiene så man på hvordan publikum bruker mediene. I motsetning til effektforskningen ble publikum sett på som aktive. Bruksstudiene hadde en kvalitativ tilnærming, men ble kritisert for å være veldig psykologisk slik som effektforskningen er mer sosiologisk. En av de første undersøkelsene med en bruksstudietilnærming var Herta Herzogs What do we really know about daytime serial listeners? som var en undersøkelse av hjemmeværende kvinner som lyttet på radiohørespill. På 1960- 1970-tallet fikk retningen navnet Uses & Gratifications
Kulturelle studier
På 1970-tallet oppsto kulturstudier-tradisjonen ved Centre for Contemporary Cultural Studies ved Universitetet i Birmingham, som ble ledet av teoretikeren Stuart Hall. Perspektivet var veldig inspirert av marxisme og Frankfurterskolens kritikk av kulturindustrien. Elementer som publikums samfunnsklasse, kjønn, sosiale bakgrunn og andre kontekstuelle elementer var viktig. Kulturstudie-forskere interesserer seg for kulturen, og spesielt samtidskulturen. Man interesserer seg for hvordan man gjør hverdagslige enkelthandlinger i forskjellige kulturer og hvorfor man utfører dem. Alt som kan sies å være en del av kulturen slik som film, fotografi, hårfrisyrer og klesmoter, leses og tolkes på samme måte som en litteraturviter analyserer en litterær tekst.
Innen denne tradisjonen ble mottakerne ansett som mer aktive, særlig i betydningen aktive fortolkere av medias budskap. Og dette er nettopp essensen i Halls modell, den kjente koding/dekoding-modellen, som bør presenteres i forbindelse med kulturstudier. Stuart Halls modell gjør kommunikasjon til noe mer komplisert enn en direkte overføring av et budskap. Hall trekker inn flere aspekter i sin modell, blant annet vektlegger han mottakerne og deres ulike forutsetninger for å motta, behandle og svare på informasjon. Meningen til budskapet dannes hos mottaker og er ikke nødvendigvis i samsvar med avsenders intensjoner. Modellen er ikke enveis og lineær i samme forstand som overføringsmodellen, men trekker inn betydningen av tilbakemelding, kontekst, kultur og ideologi.
Kulturstudier-tradisjonen presenterte en skjerpet interesse for medietekstene sine betydingsstrukturer. Mange av arbeidene innenfor kulturelle studier brukte Stuart Hall sin tese om innkoding og dekoding som utgangspunkt. Hall mente at senderen koder teksten på en bestemt måte som er preget av hans tid, kulturelle normer og politiske interesser, mens mottakeren på eget tilsvarende grunnlag dekoder teksten.
Kulturstudier-perspektivet har vært veldig viktig de siste 15-20 årene.
Resepsjonsforskning
Det bør nevnes at det er problematiske sider ved resepsjonsforskningen. Fokuset på det empiriske publikum bidrar til at andre aspekt blir oversett. Metoden som blir brukt kan også være problematisk. Kvalitative intervju har blitt mye brukt, og dette er ikke alltid representativt. Det er ikke alle mennesker som er like flinke til å sette ord på sine meninger, og forskningen blir naturligvis påvirket av dette. Det eksisterer få standarder for kvalitative analyser, noe som gjøre at forskeren legger merke til de intervjupersonene med gode formuleringer. Kvalitativ metode bidrar heller ikke til store utvalg, og generalisering blir derfor vanskelig eller umulig.
Etnografisk publikumsorskning
Det er litt usikkerhet om etnografisk publikumforskning kan sies å være en del av rsepsjonsforskning eller om det er en egen forskningstradisjon. Mange ulike forskere og teoretikere har ulikt syn på hva etnografisk publikumsforskning er og bør være. Generelt kan man si at resepsjonsanalysen er konsentrert om tolkningsaktiviteten til publikum, mens etnografisk publikumsforskning er mer fokusert på mediebruk i praksis. Metodisk innebærer dette ofte observasjon, gjerne som et supplement til intervjuer.
Utdanning i Norge
En medieviter er en som har hovedfag, mastergrad eller doktorgrad i medievitenskap. Det utdannes medievitere ved Universitetene i Oslo, Bergen og Trondheim.
Fred Åkerström – Ruben Nilson
Fred Åkerström – Ruben Nilson er et livealbum av den svenske visesangeren Fred Åkerström.
Albumet och DVD-en ble gitt ut i 2012 på det Vaxholm-baserte plateselskapet Vax Records. På liveinnspillingen tolker Åkerström viser av Ruben Nilson.
Livealbumet ble spilt inn på Mosebacke i Stockholm 27. september 1983 og hadde tittelen ''Fred Åkerström sjunger Ruben Nilson. En livekonsert från Mosebacke''. På innspillingen medvirket Åkerström på gitar og sang og ble akkompagnert av Hans Muthas på trekkspill og Göran Pettersson på bass.
DVD-filmen er Karsten Wedels dokumentærfilm Ruben Nilson, visdiktaren - målaren - plåtslagaren fra 1984.
Sporliste
Der intet annet er angitt er tekst og musikk av Ruben Nilson.
Jerome Biffle
Jerome Cousins Biffle (født 20. mars 1928 i Denver, Colorado, død 4. september 2002) var en amerikansk friidrettsutøver.
I 1952 ble han nummer to i den amerikanske uttakingen til OL 1952 i Helsingfors. I OL gikk han til topps i lengdekonkurransen, med et hopp på 7,57 m, fire centimeter foran landsmannen Meredith Gourdine, som hadde vunnet i uttakingen.
Koktebel
Koktebel (originaltittel: Коктебель) er en russisk film fra 2003, regissert av Boris Khlebnikov og Aleksej Popogrebskij.
Handling
En gutt går til sjøen, sammen med faren sin. De reiser blant annet med godstog og lastebiler. De går fra hus til hus, gjennom skog, og over mark. Når de endelig er fremme i Moskva har de ingenting igjen.
Og der ved havet, håper de å endelig finne et nytt lykkelig liv. Faren forsøker samtidig å gjenvinne troen på seg selv, og sønnens vennskap og tillit. Guttens mål er å nå den lille Koktebel-landsbyen, hvor det hele tiden blåser en vind i åsene nær havet, og hvor albatrosser svever høyt.
Afrocarpusslekten
Afrocarpus er en slekt i gultrefamilien, en gruppe sørlige bartrær. Slekten har seks arter, og ble kategorisert som egen slekt i 1989. Før dette tilhørte artene slekten Podocarpus.
Artene vokser bare i Afrika, Madagaskar og tilliggende øyer i Det indiske hav.
Afrocarpus falcatus eller «Sickle-leaved Yellowwood» er eviggrønt og vokser i fjellskog i Sør-Afrika, og innover i det sørlige Mosambik. Det er mellomstort, 10–25 m høyt, men kan i sjeldne tilfleller nå opp i 60 meters lengde. Det har grov bark og spirallsatte, sigdformede og 2–4 cm lange blader. Modne frø er gule og spres med fugler og aper.
Afrocarpus gracilior er eviggrønt og vokser i 1.800-2.400 meters høyde i fjellene fra Etiopia til Tanzania. Det er mellomstort, 20-40 meter høyt, men i sjeldne tilfeller inntil 50 meter. Diameteren kan bli 80 cm, og bladene er spiralsatt og lansettformede. De er 2–6 cm lange på vokste trær, men litt lengre ved yngre alder. Frøene er purpurrøde og spres av fugler og aper. Treet er viktig i tømmerindustrien, og brukes til husbygging, gulv og møbler.
Afrocarpus mannii på São Tomé er eviggrønt og vokser fra 1.300 moh. til 2.024 moh. Det er lite, og sjelden over 15 meter høyt. Bladene er spiralsatt og lansettformede, inntil 6–8 cm lange, men dobbelt så lange på unge skudd.
Kredittselskapet i Łódź
Kredittselskapet i Łódź (polsk Towarzystwo Kredytowe Miejskie) var det andre selskapet av denne typen i Polen etter Warszawa. Det ble grunnlagt av fabrikantene i Łódź, og ideen var å gi lån til byggeformål. Virksomheten til selskapet bidrog i stor grad til å gi Łódź storbybebyggelse.
Selskapets representative bygning ble reist ved Średnia-gaten (i dag Pomorska-gaten) i årene 1878–1881 etter tegninger av Hilary Majewski, tydelig preget av italiensk renessanse. Den var i sin tid ved siden av Rådhuset og kirkene den mest representative bygningen i byen. Bygningens front kranses av en trekantformet fronton, som er utfylt med en relieff med selskapets devise «VIRIBUS UNITIS» («Med felles kraft»).
Etter frigjørelsen av Łódź i 1945 ble bygningen overgitt til Det medisinske akademi. År med feilbruk (bygningen huset Tannlegeinstituttet) og mangel på større restaurering omgjorde bygningen til en ruin. Den undergår nå en renovasjon som begynte i fjerde kvartal 2008.
Per Terje Vold
Per Terje Vold (født 6. april 1945) er administrerende direktør i Oljeindustriens Landsforening (OLF). Han er utdannet siviløkonom fra Norges Handelshøyskole i Bergen. Han har i tillegg Cand.mag i realfag fra Universitetet i Oslo. Han var Energirådgiver i OECD fra 1982 til 1984. I perioden fra 1986 til 1987 arbeidet han i Norsk Olje. I 1987 ble han administrerende direktør i Custos Finans Øst og i 1988 ble han administrerende direktør i Storebrand Finans. Denne stillingen hadde han frem til han ble Konsernsjef i UNI Storebrand. Han hadde denne stillingen frem til han ble direktør i Statoil i 1995.
Etter to år i Statoil ble han administrerende direktør i Prosessindustriens Landsforening, en stilling an hadde frem til at han ble administrerende direktør i Oljeindustriens Landsforeningig 2004. Han skulle gått av som OLF-sjef i mai 2007 da han fylte 62 år, men styret ba han fortsette til april 2009. I mars ba styret på nytt om enda en forlengelse av kontrakten frem til årsskiftet. Styret uttalte i denne anledning at Per Terje Vold hadde vært med å utvikle OLF til bli en organisasjon med tyngde og handlekraft.
Yvonne Huslid
Yvonne Huslid (født Yvonne Gilson 23. juni 1930, død 31. oktober 1998) var en belgisk journalist og diplomat. Hun var gift med den norske ambassadøren Martin Huslid.
Som ung journalist arbeidet Huslid som korrespondent i Asia for avisen Le Soir. Da hun senere giftet seg med Martin Huslid la hun bort journalistyrket og brukte sitt nettverk og inngående kjennskap til asiatisk kultur til å understøtte ektemannens diplomatiske arbeid.
Yvonne Huslid returnerte siden til Bagdad for å få frigjort de andre kristne fangene, og lyktes også med dette ved at det i forbindelse med innsettelsen av Saddam Hussein ble utstedt amnesti for de 250 kristne som fortsatt var fengslet.
Noen måneder etter frigivelsen trykket det irakiske magasinet ALEF BA et intervju med Yvonne Huslid der hennes svar ble forvrengt ut av sammenhengen. Det ble blant annet gjengitt at hun mente at norsk presse var dominert av sionister, at Sigurd Bratlie fortjente den straffen han ble idømt, og at hun hadde blitt rørt til tårer av Saddamm Husseins personlige utstråling. Intervjuet ble omtalt i Alle Menn, og rikspressen plukket også opp saken. Huslid omtalte selv påstandene som oppspinn. Bratlie avfeide også disse ryktene, og ekteparet Huslid ble invitert til sommerstevne på Brunstad den sommeren. Senere er en lekeplass på Brunstad oppkalt etter Yvonne Huslid.
Stor-Jougdan
Stor-Jougdan (også omtalt som Stora Jougdan og Storjoudan) er en innsjø som ligger langs Jougdån i den nordlige delen av Strömsund kommune, Jämtlands län. Ved innsjøen ligger gårdsbruket Tjärnbacken. En del av Storjoudan ligger innenfor Jougdalens naturreservat.
Innsjøen har en lengde på 6,9 km, en bredde på 1,3 km, og ligger i en høyde på 428 meter over havet.
Stor-Sjouten
Stor-Sjouten (også Stora Sjougden; sørsamisk: Sjeavhta) er en innsjø i den nordlige delen av Strömsund kommune, Jämtlands län, Sverige. Ved innsjøen ligger bebyggelsene Sjoutnäset, Inviken og Nyhem.
Sam Waterston
Samuel Atkinson «Sam» Waterston (født 15. november 1940 i Cambridge i Massachusetts) er en amerikansk skuespiller som også tidvis jobbet som produsent og regissør.
Liv og karriere
Waterson debuterte profesjonelt som skuespiller i 1965, og har siden den gang medvirket i til sammen over åtti filmer og TV-produksjoner i løpet av sine 45 år lange karriere innen dette yrket. I januar 2010 ble han tildelt en stjerne på Hollywood Walk of Fame. Waterston lånte bort sin stemme til den animerte TV-serien Family Guy, der han spilte karakteren doktor Kaplan, som var psykiateren som Brian Griffin konsulterte i sin midtlivskrise i episoden «Brian in Love».
Waterston var den tredje i rekken av fire søsken, (Roberta, George og Ellen) og hans mor, Alice Tucker (født Atkinson), var en amerikansk etterkommer fra skipet Mayflower som jobbet som landskapsmaler, og hans far, George Chychele Waterston, var en innvandrer fra Leith i Skottland og var utdannet som semantiker og språklærer. Han gikk inn Yale University etter å ha blitt tildelt et stipend i 1958 og han ble uteksaminert med en Bachelor-grad i 1962. Etter endt eksamen fra Yale, studerte han ved Clinton Playhouse i flere måneder.
Waterston har ganske mange teaterproduksjoner som er blitt kreditert til hans navn. For eksempel spilte han den prisbelønt karakteren Benedick i redaktør Joseph Papps oppsetning av Shakespeares Stor ståhei for ingenting (Much Ado About Nothing), og han spilte tittelrollen i Hamlet. Mange av teater-produksjonene som han har opptrådt i er blitt satt opp på Long Wharf Theatre og Yale Repertory Theatre i New Haven.
Waterston var gift med sin første kone, Barbara Rutledge-Johns Waterston, fra 28. desember 1964 og frem til 1975. De giftet seg i en metodistseremoni i Branford College ved Yale. Barbara Waterston er søster av Johns Alexandra Stoddard. Sam og Barbara fikk en sønn, James, som også er skuespiller (Hans mest kjente rolle er Gerard Pitts i Peter Weirs Dead Poets Society). Waterston giftet seg med sin andre kone, tidligere modellen Lynn Louisa Woodruff i 1976. De har tre barn sammen, døtrene Katherine og Elisabeth, som også er skuespillere, og en sønn ved navn Graham.
Filmografi
Merk, norsk tittel først i de tilfeller de eksisterer
Insentiv spirometri
Insentiv spirometri er en metode for å motivere pasienter til å puste dypt og rolig, og på den måten etterligne naturlig sukking og gjesping. Dette oppnås ved å utstyre pasienter med et apparat som gir visuell eller annen positiv tilbakemelding når de inhalerer i riktig hastighet eller volum, og holder pusten i 3 sekunder ved hvert innpust.
Christine Beier
Christine Beier (født 12. desember 1983 i Kyritz) er en tysk håndballspiller, som spiller for den tyske klubben og det tyske kvinnelandslaget.
Jarl André Storbæk
Jarl André Storbæk (født 21. september 1978) er en norsk fotballtrener og tidligere fotballspiller som er hovedtrener for Brumunddal.
Han er oppvokst i Ljørdalen i Trysil. Han har tidligere spilt for Vålerenga i Tippeligaen, etter 2009-sesongen ble ikke kontrakten med klubben fornyet. Han har 17 A-landskamper for Norge. Han har også 28 kamper for aldersbestemte landslag.
Han har også spilt for Raufoss, Østre Trysil og Nybergsund.
Etter 2014-sesongen, valgte Strømsgodset å ikke fornye kontrakten. Storbæk gikk siden tilbake til Nybergsund som spillende hjelpetrener.
Theognis fra Megara
Theognis fra Megara (gresk: Θέογνις ὁ Μεγαρεύς; 6. århundre f.Kr.) var en gresk poet. Mer enn halvparten av de elegiske diktene fra Hellas før den aleksandrianske perioden er inkludert i de 1400 linjene tilegnet Theognis.
San Francisco Bay Area
San Francisco Bay Area, også kjent som Bay Area, er et metropolområde som omringer San Francisco-bukta i Nord-California. San Francisco Bay Area strekker seg over et større område og er hjemsted til nesten 7,000,000 amerikanere. De største byene i området er San Jose, San Francisco og Oakland.
Området betjenes av tunnelbanesystemet BART, som er blitt gradvis utbygget siden første parsell ble åpnet i 1972.
Arkhilokhos
Bare fragmenter er bevart av hans verker, men han ble feiret av oldtidens grekere som deres mest briljante forfatter og nevnt i samme åndedrett som Homer og Hesiod, skjønt han ble også sensurert av dem som den arketypiske skammens dikter — hans forbannelse skal etter sigende ha vært å ha drevet sin tidligere forlovede og hennes far til selvmord. Han presenterte seg selv som en mann med få illusjoner, enten det var i krig eller i kjærlighet, slik som den følgende elegi, hvor påpasselighet er sett på som den bedre delen av tapperhet:
Archilochos ble imitert langt opp i selv romersk tid, og tre andre anerkjente poeter hevdet senere at de også hadde kastet unna sine skjold — Alcaeus, Anakreon og Horatius.
Programvareutviklingsprosess
Programvareutviklingsprosessen omfatter tekniske og administrative aktiviteter i forbindelse med å drive strukturert programvareutvikling.
Prosessen til en organisasjon og i hvilken grad organisasjonen følger den kan graderes på flere måter. De to mest kjente er CMM og ISO 15504.
Eksempler på utviklingsprosesser
عملية تطوير البرمجيات Software development process fa:فرآیند تولید نرم‌افزار 소프트웨어 개발 프로세스 מתודולוגיית פיתוח תוכנה ソフトウェア開発工程 Processo de desenvolvimento de software Yazılım geliştirme yöntembilimi Quy trình phát triển phần mềm 软件开发过程
Cyclommatus mniszechi
Cyclommatus mniszechi er en bille som hører til familien hjortebiller (Lucanidae) i gruppen skarabider (Scarabaeoidea).
Sivert Bratberg
Sivert Pålssønn Bratberg (født 1780, død 27. juni 1816) var lærer, gårdbruker og eidsvollsmann fra Solberg sogn i Beitstad i Nord-Trøndelag.
Cyclommatus mniszechi
Levevis
Larvene utvikler seg i råtne trestammer.
Sivert Bratberg
Han døde på gården sin sommeren 1816, etter å ha blitt sparket av en hest. Et minnesmerke over ham og en annen eidsvollsmann, underoffiseren Daniel Larsen Schevig, ble reist på Solberg gamle kirkegård i 1914.
Liste over islendingesagaene
Liste over islendingesagaene omfatter islendingesagaer (også kjent som ættesagaer) og tåtter, som sammen utgjør den delen av den islandske sagalitteraturen som er episke prosafortellinger som skildrer hendelser på Island i den såkalte sagatiden, fra landnåmstidens avslutning omkring 930 og fram til utpå 1000-tallet. Islendingsagaene ble skrevet av anonyme forfattere på 1200-tallet og 1300-tallet. Sagaenes emner er biografi, slektshistorie, og konflikter mellom personer og ætter.
Islendingesagaene «er verdslige sagaer, der handler om islændinge i vikingetiden» ; og utgjør bare én av flere kategorier av sagalitteraturen i prosa. De andre sagakategoriene er kongesagaene, fornaldersagaer og samtidssagaer som Sturlunga saga og biskopsagaene. Tættene er korte prosafortellinger som stort sett er skrevet i samme periode som islendingesagaene og med samme emne: islendinger i sagatiden; noen av tættene henter også sin handling fra islendingers møter med de norske kongene senere på 1000-tallet.
Man antar at mellom 30 og 45 islendingesagaer er bevart, men det definitive antallet avhenger av flere avgrensninger. Det er like vanskelig å angi et eksakt antall for hvor mange tætter som er bevart. Det henger både sammen med avgrensningsproblematikk mellom tått og saga, og med at tættene finnes i større sammenredigerte sagaversjoner hvor det kan være tvil om hva som er en tått. Et konservativt anslag er at det finnes 75–100 tætter. De fleste tættene finnes innskrevet i større, sammenredigerte saga-versjoner som Sturlunga saga og de to håndskriftene Morkinskinna og Flateyjarbók, hvor de særlig finnes i kongesagaene. Et stort antall slike tætter finnes i Den større saga om Olav Tryggvason i Flateyjarbók, hvor de er med på å utvide bildet av Olavs kongegjerning.
Liste over islandske sagaer og fortellinger
Denne listen er basert på Guðni Jónssons utgave av islendingesagaene (Íslendinga sögur) fra 1946, både med hensyn til utvalg og til disposisjonen basert på landsdelene på Island. Samlingen omfatter også noen sagatekster som er skrevet på 1700- og 1800-tallet, for det meste med grunnlag i eldre tradisjon. Ved siden av Guðni Jónssons utgave er den mest omfattende utgaven den fra Hið íslenzka fornritafélag, kalt Íslenzk fornrit og utgitt fra 1933 og framover.
Den geografiske stedfestingen i oversikten nedenfor gjelder enten der handlingen finner sted eller der hovedpersonenes slekt stammer i fra. Noen av sagaene kan overlappe andre landsdeler; det gjelder for eksempel Hœnsa-Þóris saga, Bjarnar saga Hítdœlakappa og Heiðarvíga saga, som alle kan sorteres sammen med Borgfirðinga sögur. Dette gjelder flere av sagaene fra de ulike kategoriene.
Årstall for norske utgaver viser til første utgave av oversettelsen. Mange av de vanligste sagaene har vært utgitt flere ganger, også i ulike samleutgaver.
Jacob Hersleb Darre
Jacob Hersleb Darre (født 20. november 1757, død 15. desember 1841) var en prest og eidsvollsmann.
Darre ble født i Overhalla, der faren hans var sogneprest. Selv ble han student i 1776 og cand. theol. i 1784. Han startet som personalkapellan hos sin far i Overhalla, i 1792 ble han residerende kapellan i Orkdal. I den lange perioden 1797-1833 var han sogneprest i Klæbu.
I 1814 var Darre representant fra Søndre Trondhjems amt til Riksforsamlingen på Eidsvoll i 1814. 17. mai 1814 var han medlem av deputasjonen som møtte Christian Frederik. På Eidsvoll gikk han kraftig inn for at prestene måtte beholde Det beneficerede gods. Darre regnes ellers som opphavsmannen til at Domkirken i Trondheim skulle bli kroningskirke.
Dagboken hans fra Eidsvoll ble senere trykt i Historisk Tidsskrift.
Darre var medlem av Det Kongelige Norske Videnskabers Selskab. Sønnen Hans Jørgen Darre var også teolog og ble biskop i Nidaros bispedømme.
Jacob Hersleb Darre døde i Klæbu i 1841. Hans bolig i 1814 var Klæbu prestegård. Et stabbur og et størhus står igjen fra Darres tid. Prestegården er fredet av Riksantikvaren.
There’s a Tear in My Beer
There's a Tear in My Beer er et musikkalbum med Casino Steel, utgitt i 2005.
Klokkeranke
Den kan bli 4–5 m høy. Bladene sitter spredt og er finnete. Endesmåbladet er omdannet til en slyngtråd. De klokkeformede, fiolette blomstene sitter enkeltvis i bladhjørnene. Frukten er en kapsel, og de flate frøene har vinger.
Klokkeranke dyrkes som prydplante og brukes både innendørs og utendørs. Den vokser hurtig og har en rik blomstring hele sommeren og høsten. Det er mest vanlig å så nye planter om våren og dyrke planten som ettårig, men den kan også brukes som flerårig. Det finnes en form med hvite blomster.
Koherens
Koherens er ikke det samme som at bølgelengden er monokromatisk. Det røde lyset kan f.eks. være monokromatisk, men likevel inkoherent, ettersom bølgene kan ha forskjellig fase. Egentlig har alle inkoherente bølger en meget smal dispersjon i fouriertransformen, men den kan likevel ikke være for smal, da lyset i så fall ville være koherent. Hvitt lys er alltid inkoherent, dels fordi bølgenes faser er ulike, dels for at hvitt lys består av stråling av mange ulike bølgelengder.
a) Bølgene har samme fase og frekvens (koherent monokromatisk)
b) Bølgene har samme frekvens, men ulike faser (monokromatisk)
c) Bølgene har ulik frekvens og ulike faser (inkoherent)
Oluf’s kattastrofe
Oluf's kattastrofe er et album med Arthur Arntzen, utgitt i 1984.
VM i freestyle og snøbrett 2023 - Freestyle hopp menn
Freestyle hopp for menn under VM i freestyle og snøbrett 2023 ble arrangert med båd kval og finale 23 februar.
Kvalifisering
Grunnet utsetting av kvalifiseringen til samme dag som finalen kjørte man kun 1 omgang i kvalifiseringen. De 12 beste gikk videre til finalen.
Finale
De 6 beste etter Finale 1 gikk videre til Finale 2. De 6 som gikk videre strøk resultatet fra Finale 1. Så det var resultatet fra Finale 2 som ble tellende.
Nederland under Vinter-OL 1964
Nederland under Vinter-OL 1964. Seks sportsutøvere, fire menn og to kvinner, fra Nederland deltok i to sporter, kunstløp og skøyter, under Vinter-OL 1964 i Innsbruck i Østerrike. Nederland kom på niendeplass med en gull- og en sølvmedalje. Skøyteløperen Ard Schenk var Nederlands flaggbærer under åpningsseremonien.
Nordstrands Blad
Nordstrands Blad er en avis som utgis i Oslo. Første utgave ble utgitt 3. januar 1925 under navnet ''Nordstrands Avis. Upolitisk Avis for Nordstrand Sogn''.
Avisa dekker bydelene Nordstrand, Østensjø og Søndre Nordstrand. Den eies av Amedia-konsernet.
Avisen er en abonnementsavis med løpende nyhetsdekning på noblad.no, samt en papirutgave hver torsdag.
I juni 2019 ble Kristin Stoltenberg ansatt som ansvarlig redaktør og daglig leder i Nordstrands Blad. Hun har blant annet 21 års bakgrunn fra Aftenposten/Schibsted.
Nordstrands Blad ble i 1998 overtatt av Orkla Media, som i dag er en del av Amedia-konsernet. Den var en periode både en gratisavis og en abonnementsavis. Fra januar 2015 ble avisen drevet fra Østlandets Blad på Ski, men i juni 2019 kom avisen tilbake til Bydel Nordstrand med egen redaktør og daglig leder. Avisen har per 2021 lokaler på Sæter i Oslo, på adressen Ekebergveien 233. Det jobber fem journalister i avisen per 2021.
Opplag
Bekreftede netto opplagstall fra Mediebedriftenes Landsforening:
G-streng
En g-streng er en truse med et spesielt snitt slik at rumpa er minimalt dekket av stoff.
Den består bak av en smal snor (string) som går ned fra taljen, på forsiden likner det på en knapp tanga. Denne type truse ble brukt så tidlig som på 1800-tallet i Europa. I løpet av 1970-årene ble plagget populært i Brasil der det opprinnelig ble brukt som badedrakt og kom derfra tilbake til Europa som mote. På 1990-tallet ble denne typen truser meget populært, men har de siste årene tapt noe av markedet, til fordel for hipster, boxer og truser.
Norges J15-landslag i fotball
Norges U15-kvinnelandslag i fotball representerer Norge i internasjonal kvinnefotball i aldergruppen under 15 år.
Drakt
U15-kvinnelandslaget bruker samme drakt som seniorlandslaget, det vil si rød overdel og hvite bukser hjemme og hvite overdeler med blå bukser borte.
Colby College
Colby College er et privat, samfunnsvitenskapelig og humanistisk universitet i Waterville i delstaten Maine i USA. Det er et liberal arts-college med US$ 44 080 i skolepenger (2006), blant de høyeste i USA, og høyeste gradsnivå er Bachelor. Det har studenter fra 62 land (2008).
Colby College ble grunnlagt i 1813 som et litterært og teologisk lærested, og er at av de eldste på Østkysten. Siden det kun hadde adgang for menn ble det nesten stengt under mobiliseringen til borgerkrigen i 1861.
Colby har et sterkt fokus på miljøutfordringer og klimapolitikk både akademisk og i livet på campus.
The Goldfarb Center er et statsvitenskapelig institutt hvor studentene kombinerer undervisning med utplassering og dialog med aktører i administrative, politiske og frivillige organisasjoner.
Kunstneren Alex Katz er æresprofessor ved Colby College.
Rangeringer
U.S. News & World Report rangerte Colby College som nummer 15 blant liberal arts-collegene i USA i 2015, Forbes plasserte det på 44.-plass blant alle colleger i USA, mens Washington Monthly rangerte det som nr. 64 av amerikanske liberal arts-colleger i 2014.
Colby College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Kaiping (Jiangmen)
Kaiping (kinesisk: 开平; pinyin: Kāipíng, kantonesisk: Hoi1 Ping4; Kaipingdialekt (Yale-romanisering): Hoi3 Pen6) eller Hoi Ping, er et byfylke i byprefekturet Jiangmen i provinsen Guangdong i Folkerepublikken Kina. Befolkningen var på 680,488 innbyggere i 1999.
Administrative enheter
Kaiping består av tre subdistrikter og 13 storkommuner:
Samferdsel
Kinas riksvei 325 (Guangnan-veien) løper gjennom området. Den fører vestover fra Guangzhou i Guangdong til Nanning til den autonome region Guangxi.
Tannsjön
Tannsjön er en bebyggelse og en innsjø i Strömsund kommune, i den nordvestlige delen av Jämtland i Sverige, og ca 65 km fra Östersund og 20 km fra Hammerdal.
Bebyggelsen ligger ved innsjøen, med store skogsområder rundt. Antall fastboende er for tiden bare tre, men det er betydelig med fritidsboliger i området. Det er også en kafe som har åpent på sommeren og for scooterturister. Det er mye aktivitet på stedet rundt jul og påske.
Rundt Tännsjön er det et rikt dyreliv, med vinterbeitende elg inne i bebyggelsen, og bjørnespor som jevnlig observervert i området.
Shulan
Shulan (kinesisk: 舒兰; pinyin: Shūlán) er et byfylke i byprefekturet Jilin i provinsen Jilin i Folkerepublikken Kina.
Frank Stallone
Frank Stallone (født 30. juli 1950 i New York City) er en amerikansk skuespiller, sanger, gitarist og Golden Globe og Grammy Award-nominert låtskriver.
Friederike Lütz
Friederike Lütz (født 26. mars 1988 i Dortmund) er en tysk håndballspiller, som spiller for den tyske klubben og det tyske kvinnelandslaget.
Frank Stallone
Stallone har spilt i mange Hollywood-filmer og på TV. Han er en yngre bror av den mer kjente Sylvester Stallone og sønn av Jacqueline Stallone (født Labofish), en astrolog, tidligere danser, og formidler av kvinners wrestling, og Frank Stallone Senior en frisør og en innvandrer fra Castellammare del Golfo (provinsen Trapani, Sicilia, Italia). I tenårene gikk Stallone på Lincoln High School i Philadelphia.
Stallone er også en amatør bokser og har dukket opp på Howard Stern Radio og TV-show ved flere anledninger. Under en opptreden på Howard Stern Show, hadde Frank Stallone en boksekamp med TV-reporteren Geraldo Rivera. Frank Stallone vant kampen. Stallone deltok under Hulk Hogan's Celebrity Championship Wrestling som fulgte 10 kjendiser som blir opplært til å bli profesjonelle brytere. Stallone var den andre deltakeren som ble slått ut av serien.
Shulan
Befolkningen var på 670,279 innbyggere i 1999.
Kulturminner
Familiegravene til Wanyan Xiyin-klanen (Wanyan Xiyin jiazu mudi, 完颜希尹家族墓地) ble i 2001 tilføyd på Folkerepublikken Kinas liste over kulturminner.
Botswanas flagg
Botswanas flagg ble tatt i bruk 30. september 1966. Flagget er lyst blått med et svart horisontalt bånd over midten. Båndet har hvite kanter. Forholdet mellom stripene er 9:1:4:1:9.
Den blå fargen symboliserer vann, spesielt regn, og kommer fra mottoet på Botswanas riksvåpen: Pula (som er tswana og betyr «La det bli regn»). De sorte og hvite linjene symboliserer harmoni mellom folkeslag, og refererer også til Sebraene som bærer riksvåpenet.
Ja, du Oluf
Ja, du Oluf er et album med Arthur Arntzen og Håkon Karlsen, utgitt i 1970.
Første opplag av platen på 1500 ble utsolgt, nytt opplag ble trykket og i slutten av januar hadde platen solgt godt og vel 2000 eksemplarer og til da mer enn platen med Og takk for det av Wesensteen. I Januar lå platen på toppen av salgslisten foran Bridge over Troubled Water med Simon & Garfunkel. I februar 1971 lå platen på 15 plass på VGs 20 LP på topp-liste. I 1973 hadde platen solgt i 6000 eksemplarer.
Aleksej Popogrebskij
Aleksej Petrovitsj Popogrebskij (Алексе́й Петро́вич Попогре́бский; født 1972) er en russisk regissør og manusforfatter.
Tips
Tipsbladet (tidligere Tips) er Norges eneste spesialavis for fotball og spill, som ble grunnlagt høsten 1947. Avisen ble grunnlagt av familien H. M. Hauge, og utkom før Norsk Tipping ble etablert i mars 1948. Det første halvåret ble spaltene brukt til en «tippeskole» da det nye fotballtippespillet startet. Den første tiden hadde Tips også travservice for Bjerke travbane.
Ansvarlig redaktør er Kim Lauritz Marki (2020).
Sixten Jernberg-prisen
Sixten Jernberg-prisen i langrenn ble innstiftet i 1964. Den deles ut årlig til «den skidlöpare som i stora SM-veckan visat prov på något av den sinnets och kroppens hårdhet, envishet, kampglöd och segervilja som präglade Sixten Jernbergs skidlöpargestalt och förde honom fram till de största segrarna».
Juryen som utpeker vinneren, består av en representant fra Svenska Skidförbundet, en representant fra SM-arrangøren og en journalist.
Hàm Nghi
Hàm Nghi (født 22. juli 1872 i Huế, død 14. januar 1943 i Fransk Algerie) var keiser i Vietnam tilhørende Nguyễn-dynastiet, i kun et år. Han var født Nguyễn Phúc Minh, senere også kjent som Nguyễn Phúc Ưng Lịch.
Hàm Nghi var sønn av prins Nguyễn Phúc Hồng Cai, men da hans onkel, keiser Tự Đức ikke kunne få barn, ble broren Đồng Khánh adoptert og gjort til hertug av Kiên Giang. Đồng Khánh ble imidlertid ikke keiser før etter at fire andre hadde sittet på tronen. Disse, Dục Đức, Hiệp Hoà, Kiến Phúc og Hàm Nghi ble alle avsatt og fjernet som keisere kort tid etter Tự Đứcs død.
Det var begivenhetene 4. juli 1885 som brakte Đồng Khánh på tronen, da regenten Ton That Thuyet kidnappet den unge keiseren Hàm Nghi fra keiserpalasset og tok ham med som leder for den anti-franske revolusjonære motstandsbevegelsen. For i størst mulig grad redusere Hàm Nghis legitimitet som overhode, satte franskmennene Nguyễn Cảnh Tông på tronen og han tok da keisernavnet Đồng Khánh.
Hàm Nghi gikk i dekning og startet motstandsbevegelsen Cần Vương («Redd kongen») rettet mot det franske kolonistyret. Men i oktober 1888 ble han angitt, arrestert og overlevert franskmennene 2. november. 12. desember ble han sendt i eksil i Fransk Algerie. Her giftet han seg 4. november med den fransk-algeriske kvinnen Marcelle Laloë (1884–1974) og fikk de tre barna prinsesse Như Mai (1905–1999), prinsesse Nhu Lý (1908–2005) og prins Minh Đức (1910–1980).
I 2002 anmodet Den sosialistiske republikken Vietnam den 97 år gamle prinsesse Nhu Lý (da grevinne De La Besse) om å flytte hans levninger til hans fødested, den tidligere keiserbyen Huế, men anmodningen ble avslått.